ক্লেয়ার ফোরলানি

ক্লেয়ার অ্যান্টোনিয়া ফোরলানি (জন্ম ১৭ ডিসেম্বর ১৯৭১) একজন ইংরেজ অভিনেত্রী। ১৯৯০-এর দশকের মাঝামাঝি সময়ে তিনি মলর্যাটস চলচ্চিত্রে প্রধান ভূমিকায় অভিনয়ের জন্য পরিচিতি লাভ করেন এবং ১৯৯৬ সালের জাঁ-মিশেল বাস্কিয়াটের জীবনীভিত্তিক চলচ্চিত্র বাস্কিয়াট-এ অভিনয় করেন। ১৯৯৮ সালে কল্পনাপ্রসূত রোম্যান্স চলচ্চিত্র মিট জো ব্ল্যাক-এ প্রধান চরিত্রে অভিনয়ের জন্য তিনি ব্যাপক প্রসংশা অর্জন করেন। তার অন্যান্য উল্লেখযোগ্য চলচ্চিত্রের মধ্যে রয়েছে 'মিস্ট্রি মেন' (১৯৯৯), বয়েজ অ্যান্ড গার্লস (২০০০), অ্যান্টিট্রাস্ট (২০০০), দ্য মেডেলিয়ন (২০০৩) এবং ইন দ্য নেম অফ দ্য কিং (২০০৭)। তিনি অসংখ্য টিভি চলচ্চিত্র ও ধারাবাহিকে উপস্থিত হয়েছেন, যার মধ্যে ঐতিহাসিক-কল্পনাপ্রসূত-নাট্য ধারাবাহিক ক্যামেলট-এ প্রধান ভূমিকা, এবং সিবিএস-এর অ্যাকশন ধারাবাহিক সিএসআই: নিউ ইয়র্ক, এনসিআইএস: লস অ্যাঞ্জেলেস এবং হাওয়াই ফাইভ-ও-এ আবর্তক চরিত্রে অভিনয় অন্তর্ভুক্ত। তিনি ২০১৯ সালের ফাইভ ফিট অ্যাপার্ট চলচ্চিত্রে মেরেডিথ নিউম্যান চরিত্রে অভিনয় করেন।

প্রারম্ভিক জীবন
ফোরলানি লন্ডনের টুইকেনহামে জন্মগ্রহণ করেছেন। তার মা বারবারা (বিবাহপূর্ব পদবী ডিকিনসন) একজন ইংরেজ এবং বাবা পিয়েরে লুইজি ফোরলানি একজন ইতালীয়। এগারো বছর বয়সে ফোরলানি লন্ডনের আর্টস এডুকেশনাল স্কুলে ভর্তি হয়ে অভিনয় নিয়ে অধ্যয়ন শুরু করেন। সেখানে তিনি ছয় বছর সময় অতিবাহিত করেন। আর এই সময় তিনি সেখানে ব্যালেও অধ্যয়ন করেন, যা তাকে মঞ্চে 'দ্য নাটক্র্যাকার' এবং 'অরফিয়াস ইন দি আন্ডারওয়ার্ল্ড' নাটকে অভিনয়ের সুযোগ এনে দেয়।

 তথ্যসূত্র 

বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ইতালীয় বংশোদ্ভূত ইংরেজ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ মঞ্চ অভিনেত্রী
বিষয়শ্রেণী:লন্ডনের অভিনেত্রী
বিষয়শ্রেণী:১৯৭১-এ জন্ম
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী